Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
24 ก.ย. 2558

เคาะกลยุทธ์ลงทุนบ่าย 
สรุปภาวะตลาดเช้า 
– SET Index ลงต่ออีกวันกว่า 7.47 จุด (-0.54%) ปิดภาคเช้าไปแบบเจ็บสะเทือนใจที่ 1,367.70 จุด (ใกล้เคียงระดับปิดภาคเช้าเมื่อวาน)โดยมีมูลค่าการซื้อขาย 1.95 หมื่นล้านบาท 
– Most Positive Impact: CPF (+0.59 จุด) CPALL (+0.24 จุด) PS (+0.24 จุด)
– Most Negative Impact: SCC (-1.52 จุด) PTT (-1.51 จุด) TRUE (-0.91 จุด)
จุดสังเกต: กลุ่มอสังหาฯ วันนี้ปรับเพิ่มขึ้นมา 0.76% เป้นกลุ่มที่ดึง SET Index ขึ้นมากที่สุดถึง 0.7 จุด โดยหุ้นในกลุ่มอย่าง PS SIRI ปรับเพิ่มขึ้นมาอย่างโดดเด่น มองกลุ่มอสังหา มาตามแรงเก็งกำไรบนความคาดหวังมาตรการกระตุ้นเศรษฐกิจเป็นตัวคอยหนุน หลัง ก.คลังเผยว่าภายใน 2 สัปดาห์จะมีข้อสรุปเกี่ยวกับมาตรการช่วยเหลือคนต้องการซื้อบ้าน  ซึ่งตรงนี้เป็นประเด็นที่ต้องระมัดระวัง เพราะหากเป็นมาตรการที่ไม่แรงอย่างที่ตลาดคาดหวัง อาจทำให้เกิดแรงขายในกลุ่ม อสังหาฯ สวนลงมาหนักได้ 
 
แนวโน้มตลาดบ่าย 
– “ช่วงบ่าย ต้องระวังการอ่อนลงมาทดสอบแนวรับสำคัญที่ 1,364 จุด หากหลุดจากระดับนี้อาจลงต่อเนื่องเกิน 1,360 จุด” ตลาดยังคงขาดปัจจยสนับสนุนที่ชัดเจน การเคลื่อนไหวเรียกได้ว่าประคองตัว มูลค่าการซื้อขายที่เข้ามาในช่วงเช้าก็ยังคงเบาบางเพียง 1.95 หมื่นล้านบาท ใกล้เคียงเฉลี่ยปีที่ 1.9 หมื่นล้านบาท ขณะที่การเคลื่อนไหวของตลาดหุ้นในภูมิภาคก็ค่อนข้างย่ำแย่ ตลาดหุ้นในกลุ่ม Asia Emerging Market เริ่มเห็นการไหลออกของ Fund Flow อีกครั้ง ทำให้ภาคบ่ายยังคงมีความเสี่ยงที่ SET Index จะปรับลงตามตลาดในภูมิภาค มองแนวทดสอบ 1,364 จุดเป็นด่านสำคัญ หากหลุดจากระดับนี้ดัชนีอาจลงต่ำกว่า 1,360 จุด (ระวังกลุ่มสังหาฯ อาจมีแรงขายทิ้งในช่วงท้ายตลาด) 
– ประเด็นจับตา/ติดตาม
(+/-) การแถลงของประธาน Fed – นางเจเน็ต เยลเลน ประธานธนาคารกลางสหรัฐ (Fed) มีกำหนดจะแถลงสุนทรพจน์ที่ มหาวิทยาลัยแมสซาชูเซทส์ แอมเฮิร์ส เชื่อว่าจะมีการพูดถึงมุมมองเศรษฐกิจสหรัฐและโอกาสในการขึ้นดอกเบียภายในปีนี้
(-)   ค่าเงินบาทกลับมาอ่อนค่าอีกครั้ง – ล่าสุดอยู่ที่ 36.23 บาทต่อดอลลาร์ ตามการแข็งค่าของ US Dollar มองเงินบาทมีโอกาสอ่อนค่าว่าที่เห็นในปัจจุบันอีก ซึ่งน่าจะกดดัน SET Index ไปได้อีกซักระยะ
 (+/-) การรายงานตัวเลขส่งออกเดือน ส.ค. – คาดว่า ก.พาณิชย์ จะประกาศในวันที่ 28 ก.ย.58 โดยตลาดคาดไว้ว่าจะติดลบ 2.8% yoy (ตัวเลขส่งออกเดือน ก.ค.58 ติดลบ 3.56% yoy เป็นการติดลบ 7 เดือนติดต่อกัน) 
 (-)   การปรับคาดการณ์เป้าหมาย GDP Growth – วันที่ 25 ก.ย.58 ธปท.จะทำการทบทวนเป้าหมาย GDP Growth ปี 2558 และ 2559 จากของเดิมที่วางไว้ว่าจะขยายตัว +3% และ 4.1%
– หุ้นแนะนำ: VNG ได้ประโยชน์จากเงินบาทอ่อนค่า บวกกับผลประกอบการไตรมาส 3 มีโอกาสโตโดดเด่น
 
Investment Theme
– Value Play กลุ่มพลังงานจากระดับ Valuation ที่น่าสนใจ (PER และ PBV ต่ำที่สุดในรอบหลายปี) IRPC  หุ้นที่คาดได้ประโยชน์จากนโยบายกระตุ้นเศรษฐกิจ แบ่งเป็น รับเหมาฯ CK PYLON วัสดุก่อสร้างTASCO กลุ่มสินเชื่อส่วนบุคคล AEONTS SAWAD กลุ่มค้าปลีก GLOBAL HMPRO ROBINS กลุ่มยานยนต์ SAT กลุ่มอสังหาฯ PS หุ้นได้ประโยชน์จากเงินบาทอ่อนค่า SVI VNG หุ้น 3Q58 Earning Plays BANPU และ หุ้น 2H2015 Earning Growth MINT CENTEL CPN AOT  